《观诸贡士就试》
宋代·邓林

圣朝四海同文日，士子三年大比时。总谓风云宜进步，那知衡鉴不容私。

周垣设棘防严密，内院分经较阅迟。愿得真才辅明主，万方臣庶乐雍熙。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。